《簇水 问侍儿月上花梢几许》
清代·邹祗谟

从此闺中，便应添个司更婢。海棠低亚，争忍看、寸阴儿戏。

昨夜蓉笺传语，刻在心头记。应并着、侍儿经意。

月上矣。又听得、城头画角，莫并入、三更未。花神证据，乞致与、姮娥意。

鉴我小窗欢约，莫便糊涂里。郎来也、应放姮娥避。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。